open-index/open-wikipedia-markdown huggingface dataset:
Infanara pacmonumento

La **infanara pacmonumento** () aŭ **monumento por atombombitaj infanoj** estas pacmonumento por memorigi la knabinon Sadako Sasaki kaj la centmiloj da infanaj viktimoj de la faligo de atombombo en Hiroŝimo la 6-an de aŭgusto 1945.
La monumento staras en la hiroŝima pacparko en la urbo Hiroŝimo (Japanujo).
Dezajnita de la japanaj artistoj Kazuo Kikuĉi kaj Kijoŝi Ikebe, la monumento estis konstruita pere de monkampanjo de japanaj lernejanoj inkluzive de la samklasanoj de Sadako.

## Priskribo 
La ĉefa statuo nomiĝas  "Atombombitaj infanoj" kaj estis inaŭgurita la 5-an de majo 1958 en la japana infantago. Statuo de Sadako staras pinte de la monumento kaj tenas enmane gruon. Miloj da origamio-gruoj el la tuta mondo estas oferataj ĉiutage, ĉar malnova japana legendo diras, ke tiu, kiu faldos mil gruojn ricevos plenumon de deziro. Ili simbolas, ke la infanoj, kiuj faldis ilin, kaj kiuj vizitas la monumenton, deziras mondon sen nuklearmiloj.

Malantaŭ la ĉefa strukturo pendas bronza gruo, kiu utilas kiel ventsonorilo, donacita de la nobelpremiita Hideki Yukawa.

Baze de la monumento troviĝas nigra marmora plato kun jena japana surskribo:

:これはぼくらの叫びです　これは私たちの祈りです　世界に平和をきずくための
:*Kore wa bokura no sakebi desu. Kore wa watashitachi no inori desu. Sekai ni heiwa o kizuku tame no.*
:Tio estas nia krio, tio estas nia preĝo: por konstrui pacon en la mondo.

## Fratina statuo 
La monumento inspiris fratinan statuon pagitan de junuloj en Santa Fe, Nov-Meksiko, Usono, kie estis konstruita la bombo "Little Boy", faligita sur Hiroŝimon. La fratina statuo estis inaŭgurita en 1995, je la 50-a datreveno de la bombado.

## Vidu ankaŭ 
* Hiroŝimo
* Hiroŝima pacparko
* Sasaki Sadako
* Mil gruoj

## Referencoj 
## Eksteraj ligiloj 
* The Children's Peace Monument 
* Paper Cranes and the Children's Peace Monument 

Kategorio:Hiroŝimo
Kategorio:Pacmonumentoj
Kategorio:Monumentoj en Japanio
Plaĝo de La Konko

eta|dekstra|200px|Plaĝo de La Konko
La **Plaĝo de La Konko** estas plaĝo kiu troviĝas en la Golfeto de La Konko de la urbo Donostio (Hispanio). Ĝi estas la urba plaĝo plej fama de la tuta lando, ĉefe ekde kiam de la komenco de la 20a jarcento, la urbo estis elektita de la landaj elitoj (reĝa familio, gravuloj, riĉuloj) por somerumi.

Ĝi situas okcidente de la elfluejo de la rivero Urumeo, disigita de ĝi pro la monto Urgull kaj gastigata en la Golfeto de La Konko, Ĝi havas mezuman longon de 1.350 m, mezuman larĝon de 40 m kaj areon 54.000 Km². Ekde la jaro 2007, ĝi estas unu el la 12 Trezoroj de Hispanio.

Kategorio:Hispanio
Kategorio:Donostio
Plaĝo Ondareto

eta|200px|dekstra|Plaĝo Ondareto
La **Plaĝo Ondareto** eŭske *Ondarreta* estas urba plaĝo kiu troviĝas en la urbo Donostio (Hispanio) ĉe la golfeto de La Konko.

Ondareto estas la plej okcidenta el la donostiaj plaĝoj kaj la plej mallonga, kvankam pro ĝia larĝo ĝi estas pli granda ol la plaĝo de La Konko ĉar ĝi ne estas elmetata antaŭ la varioj de la marondoj.

Ĝia *profilo* estas pli juneca kaj neformala, kvankam same uzata de amasoj de donostianoj kaj turistoj. Ĝi disponigas tualetejojn, duŝejojn, publikajn necesejojn kaj kafejon.

Kategorio:Donostio
Kategorio:Plaĝoj de Hispanio
Palaco Miramar (Donostio)

[eta|300px|Palaco Miramar, en [Donostio, Hispanio]]
La **Palaco Miramar** (ankaŭ nomata *Municipa Palaco Miramar* aŭ *Reĝa Palaco*) estas anglostila palaco kiu troviĝas en la urbo Donostio-San Sebastián, en Eŭskio (Hispanio) konstruita en 1893 laŭ mendo de la Hispana Reĝa Familio, surbaze de la projekto de 1889 de la angla arkitekto Selden Wornum. Ĝi troviĝas ĉe la Golfeto de La Konko. Ekde tiu palaco troviĝas unu el la plej bonaj vidaĵoj de la urbo. Pro la alveno de la Dua Hispana Respubliko kaj poste de la Frankismo, la palaco estis konfiskita al la Reĝa Familio kaj ĝi estis administrata de la ŝtato ĝis la nuntempo. Ĝi estas uzata kiel somerkursejo de la Eŭska Universitato.

## Eksteraj ligiloj 
* Retpaĝo de la Somerkursaro de la Eŭska Universitato en la Palaco Miramar 

Kategorio:Donostio
Kategorio:Hispanio
Kategorio:Palacoj de Hispanio
László Kabusi

**KABUSI László** [kabuŝi] estis rumanuja hungara aktoro naskiĝinta en Gyalu la 1-an de decembro 1905 kaj mortinta en Koloĵvaro la 28-an de septembro 1965. 
## Kariero
Li kantis en ĥoro de la Nacia Teatro de Kluĵo, poste li dungiĝis al la Kolozsvári Állami Magyar Színház. 
## El liaj roloj
*Vlász (Ostrovskij: Farkasok és bárányok); 
*Kondás (Zsigmond Móricz: Úri muri); 
*Fűtő (Mária Földes: Baleset az Új utcában); 
*Harmonikás (Hašek–Burian: Svejk).
## Fonto
*Magyar Színházművészeti Lexikon
Kabusi, L.
Teatro Viktoria Eŭgenia

La **Teatro Viktoria Eŭgenia** (eŭske *Victoria Eugenia Antzokia*) estas teatro kiu apartenas al la urbo Donostio en Eŭskio, (Hispanio). Ĝi estas verkaĵo de la arkitekto Francisco de Urcola, inaŭgurita en 1912. Ĝi estis scenejo de gravaj premieroj de zarzuelo kaj de ĉiuj eldonoj de la Donostia Internacia Filmfestivalo ĝis 1999, kiam la teatro estis scenejo de okazintaĵoj kiel la mondaj premieroj de la filmoj *Vertiĝo* kaj *Kun la morto ĉe la kalkanoj* de Alfred Hitchcock. Inter la jaroj 2001 kaj 2007 oni entreprenis ĝian plej vastan reformadon. Laŭlonge de ĝia historio ĝi estis la centro de la vigla kultura vivo de la urbo kaj ĝi nuntempe troviĝas inter la plej gravaj, famaj kaj prestiĝaj teatroj de Hispanio.

## Eksteraj ligiloj 
* Oficiala retpaĝo de la Teatro Viktoria Eŭgenia

Kategorio:Donostio
Victoria
Ferenc Kádár (operkantisto)

**KÁDÁR Ferenc** [ka:da:r] estis rumanuja hungara kantisto (basbaritono) naskiĝinta en Dumbrăvioara en 1927. 
## Kariero
Li debutis en ĥoro de la operejo de Kolozsvári Állami Magyar Opera de Kluĵo en 1948–49. Li studis en Leningrado ekde 1949 ĝis 1954, poste li fariĝis solisto de la operejo de Kluĵo. li elpaŝis ankaŭ kiel koncertkantisto.  
## El liaj roloj
*Scarpia (Puccini: Tosca); 
*Igor herceg (Borodin); 
*Amonasro (Verdi: Aida).
## Fonto
*Magyar Színházművészeti Lexikon
Kadar, F.
Hertford

dekstra|eta|Pordego de Kastelo Hertford
**Hertford** estas la ĉefurbo de Hertfordshire, Anglio. En 2001, laŭ la tiujara censo, ĝi enhavis iomete malpli de  loĝantojn.

## Historio 
La urbo estas tre antikva. En 673 kunvenis la eklezia **Konsilio de Hertford**, kie estiĝis akordo pri la kalkulo de la dato de pasko. Ankoraŭ restas multaj mezepokaj konstruaĵoj.

Dum la granda pesto de Londono (1665-1666) la angla parlamento mallonge kunvenis en Hertford.

## Ekonomio 
Inter la plej gravaj dungantoj estas la loka registaro de Hertfordshire kaj bierfarejo. Multaj loĝantoj veturetas al Londono.

## Vizitindaĵoj 
eta|dekstra|Preĝejo de Sankta Leonardo
Inter la vizitindaĵoj estas:
* la restaĵoj de la originala mezepoka Kastelo Hertford (la 16-a-jarcenta pordega konstruaĵo nun servas kiel oficejo de la urba registaro de Hertford)
* malgranda mezepoka preĝejo, dediĉita al Sankta Leonardo, en norda antaŭurbo
* la plej antikva restanta kvakera kunvenejo de la mondo, kiu datiĝas de 1670

Kategorio:Urboj de Hertfordshire
József Kallós

**József KALLÓS** [kalo:ŝ] estis rumanuja hungara kantisto, operejestro naskiĝinta en Kolozsvár en 1907 kaj mortinta en ? la 11-an de septembro 2002. Lia edzino estis Kató Wilkovits operkantistino.

## Kariero 
Li debutis kiel operetkantisto en la Teatro Thália de Kluĵo. Ekde 1948 li estis solisto de Kolozsvári Állami Magyar Opera, ankaŭ direktoro de la operejo (1-a de aprilo 1951 - 1-a januaro 1952). Poste li dungiĝis al la Rumana Operejo de Kluĵo. 

## El liaj roloj 
* Turiddu (Mascagni: Parasztbecsület); 
* Alfréd (Verdi: Traviata); 
* Hunyadi László (Erkel).

## Fonto 
* Magyar Színházművészeti Lexikon

Kategorio:Rumanujaj hungaraj operkantistoj
Taŭo Bovista

**Taŭo Bovista** (, mallonge *τ Boo*) estas duopa stelo kiu situas en la konstelacio Bovisto, proksimume 51 lumjarojn de la sunsistemo. Ĝi konsistas el du steloj, *Taŭo Bovista A* kaj *Taŭo Bovista B*. Okaze de sennuba vetero kaj foresto de la Luno, la ĉefstelo videblas ankaŭ nudokule en la nokta tera ĉielo.

## Komponantoj de la sistemo 
### Taŭo Bovista A 
Taŭo Bovista A estas blank-flava nana stelo (spektra klaso F7 V) posedanta videblan magnitudon 4. Ĝia maso superas tiun de la Suno je 20%, kaj pro tio la stelo estas pli hela kaj pli varma. Ĝia radiuso egalas 1,9 sunradiusojn, kaj ĝi onitakse aĝas 1,3 milionojn da jaroj. Pro ĝia pli granda maso rilate al Suno, ĝia vivo estos iom malpli longa: nur 6 miliardojn da jaroj.

Ne estas pruvite, ke temas pri varianta stelo, kvankam kelkaj katalogistoj inkluzivas ĝin en listoj de suspektaj variantaj steloj.

### Taŭo Bovista B 
Taŭo Bovista B estas malhela ruĝa nana stelo (spektra klaso M2 V). Ĝi orbitas ĉirkaŭ la ĉefstelo je distanco je 240 astronomiaj unuoj. Ĝia periodo estas pli ol jarmilo.

### Planeda sistemo 
En 1996 oni malkovris planedon orbitantan ĉirkaŭ Taŭo Bovista A: ĝi ricevis la nomon *Taŭo Bovista Ab*. La planedo posedas mason kvaroblan ol tiu de Jupitero, kaj la radiuso de la orbito estas rimarkinde malgranda - nur 0,0481 astronomiaj unuoj.

Oni supozas pri la ekzisto de kroma planedo, pli ekstera, ĉirkaŭ Taŭo Bovista A; tamen, nuntempe ĝia ekzisto ne estas pruvita.

La planedon kaj la ĉefstelon karakterizas aparta rotacio; ŝajnas, fakte, ke la stelo spertas ligitan rotacion rilate al la planedo, kaj ne sendependan, kiel kutime okazas.

## Referencoj 
## Literaturo 
*  

## Eksteraj ligiloj 
* SIMBAD component A entry 
* SIMBAD component B entry 
* The Extrasolar Planets Encyclopaedia entry  
* Extrasolar Visions entry 
* Tau Boötis 2 at SolStation.com. 

Kategorio:Planedaj sistemoj
Kategorio:Duopaj steloj
Donostia Internacia Kinfestivalo

200ra|eta|dekstra|Aŭditorio Kursaal, sidejo de la Kinfestivalo.
[200ra|eta|Enirejo al la [Aŭditorio Kursaal dum la Festivalo.]]
La **Donostia Internacia Kinfestivalo** (, , ) estas filmfestivalo el la plej kategorio (A) laŭ la Internacia Federacio de Asocioj de Kinproduktoroj. Ĝi okazas ĉiujare fine de la monato septembro, en la eŭska urbo Donostio (Hispanio). Ĝia unua eldono okazis la 21-an de septembro 1953.

La Donostia Kinfestivalo estas la plej gravaj el ĉiuj organizataj en Hispanio kaj el ĉiuj hispanlingvaj landoj, kaj unu el la plej malnovaj kaj prestiĝaj de Eŭropo. Ĝi estas, fakte, unu el la plej famaj kulturaj eventoj de Hispanio. Laŭlonge de ĝia historio, ĝi estis la scenejo de rimarkindaj internaciskalaj okazintaĵoj, kiel la internacia premiero de *Vertigo* kaj la premiero de *North by Northwest*, ambaŭ de Alfred Hitchcock, la eŭropa premiero de la sagao *Star Wars* kaj pli ĵuse la eŭropa premiero de la unua *Batman* de Tim Burton, de *La Legendo de Zoro* kun Antonio Banderas kaj Catherine Zeta-Jones aŭ la monda premiero de *Melinda kaj Melinda*, de Woody Allen.

En pli ol duonjarcento de ĝia ekzistado, la festivalo favorigis la malkovradon de novaj talentoj de la kina mondo. Ekzemple, ĝi estis la unua filmfestivalo en kiu partoprenis Roman Polanski komence de lia kariero kaj ekcelis al la reĝisoroj kiel Francis Ford Coppola aŭ Pedro Almodóvar. Samtempe, la festivalo kalkulis je la ĉeesto de internaciaj steluloj, ekde Gloria Swanson, Bette Davis, Glenn Ford, Gregory Peck, Elizabeth Taylor, Sophia Loren, Audrey Hepburn kaj Alfred Hitchcock ĝis Robert De Niro, Antonio Banderas, Pedro Almodóvar, Al Pacino, Woody Allen, Tim Burton, Javier Bardem, Richard Gere, Glenn Close, Michael Douglas, Catherine Zeta-Jones, Mel Gibson, Demi Moore, Charlize Theron, Ben Stiller aŭ Brad Pitt, inter multaj aliaj.

## Eksteraj ligiloj 
* Oficiala retpaĝo de la Donostia Internacia Kinfestivalo (hispane, eŭske, angle kaj france)

Kategorio:Donostio
Kategorio:Hispana kino
Kategorio:Filmfestivaloj en Hispanio
Metilergometrino

eta|150px|Strukturo de la metilergometrino
eta|maldekstra|150px|Methergin
**Metilergometrino** estas alkaloido de la familio de lizergamidoj. Ĝi ne estas natura ergotoalkaloido. Ĝi agas sur la noradrenalinaj ricevantoj. En medicino, ĝi estas uzata kontraŭ la sangelfluo de la nova patrino.

## Vidu ankaŭ 
* Ergotoalkaloido
* Ergometrino
* Ergotamino
* Metizergido

## Notoj kaj referencoj 
Kategorio:Kemio
Kató Wilkovits

**WILKOVITS Kató** [vilkoviĉ] estis rumanuja hungara kantistino (mezosoprano) naskiĝinta en Vylok en 1919. Ŝi estis edzino de operkantisto József Kallós.
## Kariero
Ŝi estis operkantistino inter 1946 kaj 1948 en la Operejo de Temeŝvaro, inter 1948 kaj 1954 de la Kolozsvári Állami Magyar Opera, ekde 1954 ĝis 1967 de la Rumana Operejo de Kluĵo.
## El ŝiaj roloj
*Carmen (Bizet);
*Delila (Saint-Saëns: Sámson és Delila);
*Örzse (Kodály: Háry János).
## Fonto
*Magyar Színházművészeti Lexikon

Wilkovits, K.
Saint-Saëns

'''** estas komunumo de Francio. Ĝi situas en la departemento Seine-Maritime, en la regiono Normandio. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Dieppe kaj al la kantono **'. 

La teritorio havas komunan limon kun .

eta|maldekstra|250ra|

## Vidu ankaŭ 
* Komunumoj de Seine-Maritime

## Eksteraj ligiloj 
*  ()

eta|centra|660ra|

Kategorio:Komunumoj de Seine-Maritime
Gamo Velara

**Gamo Velara** (, mallonge *γ Vel* laŭ la nomaro de Bayer) estas kelkopa stelo kiu situas en la konstelacio Velaro. Ĝi estas la plej hela objekto en la konstelacio, malgraŭ tio, ke ĝi posedas la literon gamo (kaj ne alfo). Tio ŝuldiĝas al la fakto, ke la konstelacio Velaro estiĝis pro disiĝo de la iama konstelacio Argoŝipo; ties steloj retenis siajn tiamajn literojn. La steloj Alfo, Beto kaj Epsilono apartenas al la nuna konstelacio Kareno, la stelo Zeto apartenas al la Pobo, dum Gamo kaj Delto apartenas ĝuste al la Velaro.

Ĝi estas konata per la nomo *Regor*, omaĝe al Roger Chaffee, unu el la astronaŭtoj pereintaj dum la katastrofo de la kosmoŝipo Apollo 1. Ĝi ankaŭ posedas la arablingvan nomon *Suhail* aŭ *Al Suhail al-Muhlif*, kiun tamen oni konfuzige atribuas ankaŭ al .

Kategorio:Bluaj supergigantoj
Karl-Theodor zu Guttenberg

eta|Karl-Theodor zu Guttenberg
**Karl-Theodor zu GUTTENBERG**  (naskiĝinta  en Munkeno), plena nomo *Karl Theodor Maria Nikolaus Johann Jacob Philipp Franz Joseph Sylvester FREIHERR VON UND ZU GUTTENBERG*, estas germana politikisto. Inter februaro kaj oktobro 2009 li estis ministro pri ekonomio kaj teknologio en la registaro de Germanio, kaj rezulte de la parlamenta baloto en Germanio 2009 ekde la 28-a de oktobro de tiu jaro estis ministro pri defendo en la registaro. Li reprezentas la bavaran kristandemokratian partion CSU, unu el tri partioj kiuj kune konsistigas la registaran koalicion.

En 2007 li doktoriĝis pri juro ĉe la universitato de Bayreuth.
En februaro 2011 estis asertate, ke lia doktoriĝa disertaĵo grandparte estas plagiato. La unuan de marto li demisiis de ĉiuj siaj politikaj oficoj.https://business-and-science.de/plagiatsaffaere/

## Literaturo 
* Eckart Lohse/Markus Wehner: *Guttenberg. Biographie*, Eldonejo Droemer Knaur, Munĥeno 2011, ISBN 978-3-426-27554-2.
* Anna von Bayern: *Karl-Theodor zu Guttenberg. Aristokrat, Politstar, Minister*, (2-a eldono) Eldonejo Fackelträger, Kolonjo 2010, ISBN 978-3-7716-4453-6.
* Oliver Lepsius / Reinhart Meyer-Kalkus (Eldd.): *Inszenierung als Beruf. Der Fall Guttenberg*, Eldonejo Suhrkamp, Frankfurto ĉe Majno 2011, ISBN 978-3-518-06208-1.
* Roland Preuß/Tanjev Schultz: *Guttenbergs Fall. Der Skandal und seine Folgen für Politik und Gesellschaft*, Gütersloh 2011, ISBN 978-3-579-06672-1.
* Klaus Stuttmann: *Ohne Titel: Vom Aufstieg und Fall des Karl-Theodor zu Guttenberg* (karikaturoj) 2011, ISBN 9783941362130.

## Eksteraj ligiloj 
Hejmpaĝo de Guttenberg. 

Kategorio:Germanaj politikistoj
Kategorio:Germanaj ministroj pri ekonomio
Kategorio:Germanaj ministroj pri defendo
Kategorio:Dua ministraro de Angela Merkel
Kategorio:Plagiataj disputoj
Kristina Schröder

[eta|Kristina Schröder en [2007]]
**Kristina SCHRÖDER** estas germana politikistino. Ŝi naskiĝis  en Wiesbaden. Ekde la 28-a de oktobro 2009 ŝi estas ministrino pri familioj, maljunularo, virinaro kaj junularo en la registaro, kiel posteulo de Ursula von der Leyen, kiu nomumiĝis ministrino pri laboro kaj socialaj aferoj. Kiam ŝi iĝis nacia ministro, ŝi aĝis nur 32 jarojn. Kristina Schröder reprezentas la kristandemokratian partion CDU, unu el tri partioj kiuj kune konsistigas la registaran koalicion. Ne ekzistas parenca ligo al la antaŭa socialdemokrata federacia kanceliero Gerhard Schröder, kiu nur hazarde havas la saman familian nomon.

## Eksteraj ligiloj 
* persona retejo (germane)

Kategorio:Germanaj politikistoj
Kategorio:Germanaj ministroj pri infanoj, junuloj kaj familioj
Kategorio:Dua ministraro de Angela Merkel
Eptianuredoj

La **Eptianuredoj** *(Epthianuridae)* estas birdofamilio en la ordo de la Paseroformaj *(Passeriformes)*. Ĝi konsistas el du genroj kun kvin specioj.

## Taksonomio 
Hodiaŭaj ornitologoj konsideras ilin ne propra familio, sed genroj de la melifagedoj *(Meliphagidae)*.

## Aspekto 
Eptianuredoj estas malgrandaj mielmanĝuloj kun penika lango. Ili estas pli dikaj ol la (aliaj) melifagoj. La bunta plumaro estas malsama ĉe maskloj kaj femaloj (seksa dimorfismo) kaj varias laŭ la sezonoj.

## Disvastiĝo kaj habitato 
Eptianuredoj loĝas endemie en Aŭstralio (la blankfrunta eptianuro en Tasmanio). Ili plejparte vivas en la centraj regionoj de la kontinento kaj povas sin adapti al diversspecaj habitatoj, kvankam ili preferas arbustan ebenan terenon, eĉ kamparon, al arbaroj kaj montaroj.

## Vivmaniero 
Eptianuredoj vivas surgrunde aŭ en malaltaj arbustoj. Ilia bunteco okulfrapas. Ĝenerale ili ne timas la homojn, escepte de la kovad-tempo. Sian nutraĵon – ĉefe insektojn, sed ankaŭ nektaron – ili serĉas piedirante. En aridaj regionoj kun sporada vegetalaro ili ofte traflugas longajn distancojn por atingi lokon, kie pluvis. Ili vivas pare aŭ en malgrandaj grupoj. Pli grandajn grupojn oni vidas nur de januaro ĝis junio, do ekster la kovad-periodo. Oni ne sufiĉe certe scias, ĉu ili estas migraj birdoj aŭ nomadoj.

## Generado 
La nesto entenas du ĝis kvar ovojn. La idoj eloviĝas post du semajnoj kaj restas pliajn du semajnojn en la nesto.

## Genroj kaj specioj 
* Eptianuro *(Epthianura)*
** Trikolora eptianuro *(Epthianura tricolor)*
** Orfrunta eptianuro *(Epthianura aurifrons)*
** Krokusa eptianuro *(Epthianura crocea)*
** Blankfrunta eptianuro *(Epthianura albifrons)*
* Aŝbibirdo *(Ashbyia)*, aŝbiulo
** Lovena aŝbibirdo *(Ashbyia lovensis)*, lovena aŝbiulo

Kategorio:Paseroformaj
Kategorio:Filoskopedoj
Kategorio:Birdoj de Aŭstralio
Philipp Rösler

**Philipp RÖSLER**  estis germana politikisto. De 2009 ĝis 2011 li estis ministro pri sano kaj de majo 2011 ĝis decembro 2013 ministro pri ekonomio kaj teknologio en la ministraro dua de Angela Merkel, kaj partiestro de la liberalisma partio FDP.
eta|Philipp Rösler (2013)
Philipp Rösler naskiĝis  en Khánh Hưng (nuna nomo Sóc Trăng), Vjetnamio, do nun estas -jara. Li estis orfo kaŭze de la vjetnama milito kaj en aĝo de naŭ monatoj venis al Germanio, kie familio jam havinta du filinojn adoptis lin. Li kreskis en Hamburgo, Bückeburg kaj Hanovro, post la lernejaj jaroj studis medicinon kaj doktoriĝis.

Inter februaro kaj oktobro 2009 li estis ministro pri ekonomio, laboro kaj trafiko en la regiona registaro de la germania federacia lando Malsupra Saksio, kaj rezulte de la parlamenta baloto en Germanio 2009 ekde la 28-a de oktobro de tiu jaro estas ministro pri sano en la federacia registaro de Germanio. Li reprezentas la liberalisman partion FDP, unu el tri partioj kiuj kune konsistigis la registaran koalicion. Ekde 1992 li estas membro de tiu partio, ekde marto 2006 estas prezidanto de la partia landa sekcio en la federacia lando Malsupra Saksio, kaj kiel supre menciite ekde majo 2011 ankaŭ tutlanda prezidanto de sia partio.

Kategorio:Germanaj politikistoj
Kategorio:Germanaj kuracistoj
Kategorio:Germanaj ministroj pri sano
Kategorio:Germanaj ministroj pri ekonomio
Kategorio:Dua ministraro de Angela Merkel
Aŭditorio Kursaal

La **Palaco de Kongresoj kaj Aŭditorio Kursaal** estas arkitektura komplekso konsistanta el granda aŭditorio, granda salono, plurfunkciaj ĉambroj kaj ekspoziciejoj projektita de Rafael Moneo. 

maldekstre|eta|200px|Palaco de Kongresoj kaj Aŭditorio Kursaal
Ĝi troviĝas en Donostio (Eŭskio, Hispanio). Ĝi estis inaŭgurita en 1999, kaj ekde tiam ĝi estas la ĉefa sidejo de la Donostia Internacia Filmfestivalo.

## Eksteraj ligiloj 
* Oficiala retpaĝo de la Palaco de Kongresoj kaj la Aŭditorio Kursaal

Kategorio:Donostio
Kategorio:Kulturo de Hispanio
Kategorio:Konstruaĵoj en Hispanio
Atlantic Hotel Sail City

eta|ATLANTIC Hotel SAIL City en Bremerhaven, Germanujo, fotita vespere en Majo 2008

La **ATLANTIC Hotel SAIL City** (oficiala literummaniero) estas kvarstela hotelo en Bremerhaven kaj apartenas al la hotelkooperativo Atlantic Hotels. La hotelo havas 23 etag&#770;ojn, 140 metrojn da alto (80 metrojn sen pinto) kaj estas la plej alta konstruaj&#770;o de la germana federacia lando Bremeno. La hotelo estis konstruita de 2006 g&#770;is 2008 (inau&#774;guro: 1-a de Marto 2008).

La hotelo trovig&#770;as en la areo de Alter Hafen ("malnova haveno") kaj Neuer Hafen ("nova haveno") rekte c&#770;e la Vezer-digo apud la Klimatdomo de Bremerhaven kaj Germana s&#770;ipveturmuzeo, estas parto de Havenwelten kaj celas vigligi turismon.

La velforma hotelo estas planita de la Bremen-a arh&#770;itekturejo Klumpp Architekten. Restoracio estas en la ter-etag&#770;o, kaj porvizitanta platformo estas en la supra parto de la konstruaj&#770;o. Krome estas kunvenejoj kaj la tiel nomata *Captains Lounge*, t. e. arang&#770;ejo en la plej supra etag&#770;o. La hotelc&#770;ambroj trovig&#770;as en la subaj ok etag&#770;oj kaj disponas je 120 c&#770;ambraj unuoj. La etag&#770;oj 9 g&#770;is 18 estas luigitaj kiel oficej-areoj.

En somero 2008 estis inau&#774;gurita la tiel nomata Conference Center Bremerhaven ("konferenccentro Bremerhaven"). G&#770;i estas rekte ligita kun la hotelo kaj havigas spacon por arang&#770;oj de g&#770;is 500 personoj.

## Ligiloj 
* Oficiala retejo
* Conference Center (PDF-dosiero; 386&nbsp;kB)

Kategorio:Hoteloj en Germanio
Kategorio:Konstruaĵoj en Bremerhaven
Kategorio:Konstruaĵoj finitaj en 2008
Leda (mitologio)

En la helena mitologio, **Leda** (Λήδα) estis filino de la reĝo Testio de
Etolio, edzino de Tindaro, reĝo de Sparto, kaj patrino de
Helena, Klitemnestro, Kastoro kaj Polukso.

[eta|Leda kaj la cigno. Romia kopio de skulptaĵo far
de Timoteos de Epidaŭro (4-a jarcento a. K.). (*[Prado-Muzeo, Madrido*)]]

## Mitoj 
Pluraj malsamaj mitoj elvokas, kiel ŝi naskis idaron.

### Leda kaj la ovo de Nemezo 
Laŭ unua mito, Zeŭso amantiĝis kun Nemezo, diino de la venĝo, kiu rifuzis
sin al li. Provante eskapi, la diino aliformiĝis al diversaj bestoj, sed ĉiam
Zeŭso aliformiĝis al pli rapida besto. Ŝi prenis formon de sovaĝa
ansero, sed Zeŭso fariĝinte cigno fine kaptis kaj
seksperfortis ŝin.

Sekve al tio, Nemezo naskis ovon, kiun ŝi donis al Leda, (aŭ kiun trovis, laŭ
variaj rakontoj, ŝafisto, aŭ la dio Hermeso...kiu donis ĝin al Leda). El la ovo
naskiĝis Helena, kiun Leda adoptis kiel sia filino.

### Leda kaj la cigno 
Laŭ alia versio mito, Zeŭso amantiĝis de ŝi. Ĉar ŝi ne volis cedi al li, la dio
petis helpos de Afrodito. Ŝi prenis la formon de aglo kaj li
aliformiĝis al cigno.

Iam, kiam Leda banis sin en rivero Eŭrotas, la aglo Afrodito
ŝajnigis ataki la cignon Zeuson. Leda, kredente savi minacitan birdon, prenis
Zeuson en siaj brakoj kaj dorlotis lin kontraŭ si; kaj la dio profitis por
amori kun ŝi.

De tiu unuiĝo, Leda naskis ovon, el kiu eliris Helena
kaj Polukso. Sed, ĉar, ŝi estis amorinta kun sia
legitima edzo Tindaro, ŝi demetis alian ovon de kiu eliris Klitemnestro
kaj Kastoro. Tio faris ke Polukso estis senmorta, kaj Kastoro mortonta.

## Leda en la arto 
La dua versio de la mito multe pli konatiĝis, ĉar ĝi fariĝis preteksto
de amaso da bild-verkoj: skulptaĵoj, mozaikoj, pentradoj (foje erotikaj)
montrantaj Ledan, jen perfortite, jen konsentante, amorantan kun cigno.

Leda plej freŝe inspiris al Salvador Dalí lian Leda Atomica.

;Leda, en la antikvaj bildaro

Dosiero:Leda mirror Louvre Bj2159.jpg|Dorso de romia arĝenta spegulo, 1-a jarcento p.K.
Dosiero:Leda and the Swan - Beit Shearim.jpg|Sarkofago, 2-a jarcento p.K.
Dosiero:Leda mosaic.jpg|Greka mozaiko "Domo de Leda", 3-a jarcento p.K., Palaipafos, Kipro
Dosiero:AGMA Léda.jpg|Atika lampo, 3-a jarcento p.K.

;Leda, en la renesanca kaj moderna artoj

Dosiero:Leda and the Swan 1505-1510.jpg|Cesare da Sesto, kopio de perdita pentro de Leonardo da Vinci ĉ. 1510
Dosiero:Hippolyte-Joseph Cuvelier - Léda et le cygne.jpg|Hippolyte-Joseph Cuvelier, 19-a jarcento
Dosiero:Musée Picardie Beaux-arts 08.jpg|Auguste Clésinger, 1864
Dosiero:Paul Cezanne Leda au cygne.jpg| Paul Cezanne, 1882

## Eksteraj ligiloj 
*  el "*Le grenier de Clio*"
*  (el "*Insecula*", surretaj vizitoj) 
*  Leda kaj la cigno en la arto. (el la paĝaro de Philippe Solers) 
*  Leda reĝino de Sparto (el "*Theoi Project*")

Kategorio:Roluloj de la helena mitologio
Nowy Dwór Królewski

**Nowy Dwór Królewski** estas vilaĝo en Pollando.

File:Figurka Maryjna w Nowym Dworze Królewskim.JPG
File:Park w Nowym Dworze Królewskim.JPG

Kategorio:Kujavio-Pomerio
Kategorio:Vilaĝoj de Pollando
Beck's

'''Beck's''' estas la nomo de germana biero. La ĉefa bierfarejo de Beck's situas en la urbo Bremen en la nordo de Germanio. Beck's estas fondita en la jaro 1873 kaj apartenas al la bierfarejo *Brauerei Beck GmbH & Co KG*. En 2002 la bierfarejo estis aĉetata de la belga firmao Interbrew. Ekde 2004, Interbrew ŝanĝis sian nomon al InBev kaj post aĉeto de la usona biermarko Anheuser-Busch nun estas konata kiel Anheuser-Busch InBev (mallonge AB InBev). Inbev nuntempe estas la plej granda biermarko de la mondo.

## Eksteraj ligiloj 
*  ()

Kategorio:Biero
Kategorio:Germanaj varomarkoj
Namba

estas distrikto de Osako, Japanio. Namba estas vidita, kvazaŭ la centro de *Minami* (*Suda*) parto de Osako. Ĝia nomo estas aliformado de la ĉirkaŭa kvartalo Naniwa. Namba estas pli konata kiel la ĉefa sudcentra fervojoterminalo de la urbo: Okcidenta Japana Fervoja Kompanio, Kintetsu, Nankai Fervojo, kaj tri linioj de la Osaka Municipala Subtertrajno havas staciojn tie.

Kelkaj el la plej famaj bildoj de Osako, krom Gliko-man kaj la Giganta Krabo, estas ĉirkaŭ la kanalo Dōtonbori en Namba. Namba ankaŭ estas konata kiel amuziga distrikto, kaj havas kelkajn el la plej popularaj drinkejoj, restoracioj, noktokluboj, vidludejoj, kaj paĉinkejoj de la urbo. La  loko estas ankaŭ konata kiel vendloko, kun la Takashimaya bazaro (por pli malnovaj stiloj) kaj la subtera Namba Urbo bazaro (por pli novaj stiloj).

Namba lokiĝas en la kvartaloj Chūō kaj Naniwa.

Kategorio:Urboj de Japanio
Kategorio:Osako
György Kalamár

**KALAMÁR György** [pr. kalam:r] estas rumanuja hungara aktoro naskiĝinta en Miercurea Ciuc la 14-an de julio 1955.

## Kariero 
Ekde 1982 li estas ano de la teatro Sepsiszentgyörgyi Tamási Áron Színház de Sfântu Gheorghe.

## El liaj roloj 
* Simeon báró (Sütő.: Pompás Gedeon);
* Haimon (Sofoklo: Antigono);
* Moór Béla (Csurka I.: Döglött aknák);
* Sidonius (Illyés Gy.: A kegyenc).

## Eksteraj ligiloj 
* Skpektakloj pluajhttp://theater.hu/index.php?mode=portre&szemely_id=9087

## Fonto 
* Magyar Színházművészeti Lexikon

Kategorio:Rumanujaj hungaraj aktoroj
Sütő

**Sütő** ( "panisto"; > ):
* András Sütő (1927, Pusztakamarás (, )  2006, Budapeŝto), rumanihungara verkisto, redaktoro
* András Sütő Udvari (1959, Marosvásárhely ()), rumanuja hungara aktoro
* Éva Sütő (* 1951, Déva), rumanuja hungara grafikistino
* Irén Sütő (1926, Pesterzsébet  1991, Budapeŝto), hungara aktorino 
* István Sütő (1949, Marosvásárhely  1987, Marosvásárhely), rumania hungara poeto
* László Sütő (* 1986, Szombathely), hungara futbalisto 
* Rozália Sütő Petre (* 1952, Székelykeresztúr ()), rumania hungara, hungara grafikistino

## Vidu ankaŭ 
* Becker, Bekker
* Bäcker (Baecker)
* Baker, Backer

## notoj kaj referencoj 
Kategorio:Hungaraj familiaj nomoj
Mihály Kálmándy

**KÁLMÁNDY Mihály** [pr. ka:lma:ndi] estas rumanuja hungara kantisto (baritono) naskiĝinta en vilaĝo Biharia la 21-an de decembro 1959.
## Kariero
Li estis ekde 1981 ĝis 1987 ano, ekde 1988 solisto de la Kolozsvári Állami Magyar Opera. Ekde 1989 li gastrolis en Italujo, Aŭstrujo, Hispanujo, Grekujo.

## El liaj roloj
*Hollandi (Wagner: A bolygó hollandi);
*Nabucco (Verdi);
*Don Carlos (Verdi: A végzet hatalma); 
*Amonasro (Verdi: Aida); 
*Czillei (Erkel F.: Hunyadi László); 
*II. Endre (Erkel F.: Bánk bán); 
*Kékszakállú (Bartók B.: A kékszakállú herceg vára); 
*Wotan (Wagner: A Rajna kincse); 
*Jochanaan (Richard Strauss: Salome);
## Baritonsoloj de oratorioj
*Mozart: Requiem, Koronázási mise; 
*Beethoven: IX. szimfónia, Missa Solemnis; 
*Haydn: Teremtés, Nelson mise; 
*Bach: H-moll mise; 
*Verdi: Requiem).

## Premioj 
En 2019 li ricevis premion Kossuth.

## Eksteraj ligiloj
Spektakloj pluaj http://theater.hu/index.php?mode=portre&szemely_id=5148
## Fonto
*Magyar Színházművészeti Lexikon

Kalmandy, M
Linda Vilhjálmsdóttir

**Linda Vilhjálmsdóttir** (naskiĝinta la  en Rejkjaviko) estas islanda verkistino.

Ŝi studis flegadon kaj ŝia poezio eldoniĝis en ĵurnaloj, revuoj kaj kolektoj.

Ŝi gajnis la premion DV Cultural Prize de ĵurnalo DV (*Dagblaðið Vísir*) en 1993

## Verkoj elektitaj 
* *Bláþráður*, 1990
* *Fellibylurinn Gloria*, 1995.
* *Klakabörnin*, 1993
* *Lygasaga*, 2003.

Kategorio:Islandaj verkistoj
Lajos Jakab (aktoro)

**JAKAB Lajos ** estis  hungara aktoro, reĝisoro, teatrestro naskiĝinta en Marosvásárhely 1839 kaj mortinta en Budapeŝto la 23-an de marto 1890. 

## Kariero
Lajos Jakab fariĝis aktoro en 1859 en la trupo de Mihály Nagy. Baldaŭ ankaŭ Lajos Jakab fondis migran teatran trupon. Lia unua edzino estis aktorino Gizella Ujfalussy (?–1889), kaj la dua Etel Alszeghy, Kohay (?, 1858– Bp., 28-a de decembro 1920): operet- kaj popoldramkantistino.

## Elektitaj trupanoj 
* Endre Boross
* László Csiky
* Marietta Erdélyi
* Jenő Ivánfi
* Sándor Veres (operkantisto)

## Fonto
*Magyar Színházművészeti Lexikon

Kategorio:Hungaraj aktoroj
Kategorio:Transilvaniaj hungaroj
Kategorio:Hungaraj teatrestroj
Batuma Respubliko

La **Batuma Respubliko** (*ბათუმის რესპუბლიკა/Batumis Respublika*) estis ŝtato kiu ekzistis inter januaro 1919, kiam la brita armeo prenis la kontrolon de Batumi, post la evakuado de la turkoj fine de la Unua Mondmilito. En julio samjare, la britoj forlasis la teritorion. La respubliko malaperis kaj aneksiĝis al Kartvelio.eta|dekstra|Flago de la Batuma Respubliko
Kategorio:Unua mondmilito
Kategorio:Historio de Kartvelio
Kategorio:Eksaj landoj de Eŭropo
Kategorio:Eksaj landoj de Azio
Kategorio:Administraj unuoj fonditaj en 1919
Kategorio:Administraj unuoj malfonditaj en 1920
Alexandra Vandernoot

**Alexandra VANDERNOOT** (Bruselo, 19-a de septembro 1965) estas belga aktorino de teatro, kino kaj televido.

Ŝia patrino estis dancistino kaj ŝia patro estis la direktoro de orkestro André Vandernoot. Ŝi studis Beletrojn kaj poste draman arton en la Reĝa Konservatorio de Bruselo. Ŝi estas konata internacie por sia rolo en la usona serio *Highlander* kaj por siaj roloj en multnombraj francaj filmoj kiel *Le Dîner de cons*.

## Filmaro 
* ''Ceci n'est pas Bruxelles* de Benoît Lamy, 1985
* *Babel Opéra ou La répétion de Don Juan de Wolfgang Amadeus Mozart* de André Delvaux, 1985
* *Mascara - Make-up for murder* de Patrick Conrad, 1987
* *Les Exploits d'un jeune Don Juan* de Gianfranco Mingozzi, 1987
* *Trouble in Paradise* de Robbe De Hert, 1989
* *Dilemma* de Freddy Coppens, 1990
* *Hostel Party* de Roland Lethem, 1990
* *Les Secrets professionnels du Dr Apfelglück* de Thierry Lhermitte, Hervé Palud, Stéphane Clavier, Mathias Ledoux kaj Alessandro Capone; 1991
* *Le Souper* de Édouard Molinaro, 1992
* *L'Affaire* de Sergio Gobbi, 1994
* *Prêt-à-porter* de Robert Altman, 1994
* *Le Jaguar* de Francis Veber, 1996
* *Le Bal masqué* de Julien Vrebos, 1997
* *Le Dîner de cons* de Francis Veber, 1998
* *Sabotage ! de Esteban kaj José Miguel Ibarretxe, 2000
* *Le Placard* de Francis Veber, 2000
* *Charmant Garçon* de Patrick Chesnais, 2000
* *Gangsters* de Olivier Marchal, 2001
* *De Fem benspænd* de Jørgen Leth kaj Lars von Trier, 2003
* *Jeune homme* de Christoph Schaub, 2006
* *Sans rancune* de Yvan Hanchar, 2009

## Eksteraj ligiloj 
* 

Kategorio:Belgaj aktoroj
Dezső Garda

**GARDA Dezső** d-ro estas rumanuja hungara instruisto pri historio, lokhistoriisto, politikisto naskiĝinta en Kluĵo la 26-an de aŭgusto 1948.

## Kariero 
Post la fino de la fako pri historio en la Universitato Babeş-Bolyai li instruis en Remetea ĝis 1978 kaj poste en Gheorgheni. Ekde 1997 li estas universitata docento, ekde 1996 deputito de parlamento de Rumanujo.

## Libroj 
* *Gyergyó a történelmi idő vonzásában*, Székelyudvarhely, 1992.
* *Székely hadszervezet és faluközösség*, Gyergyószentmiklós, 1994.
* *Mediu geografic şi evoluţia socio-demografică în bazinul Giurgeului şi Ciucului în secolele XVI-XVII*, Miercurea Ciuc, 1997.
* *A forradalom katonái Csíkban és Gyergyóban*, Csíkszereda, 1998.
* A falutörvénytől a közbirtokosságig*, Csíkszereda, 1998.
* *Főnépek, lófők, gyalogkatonák Csíkban és Gyergyóban*, Csíkszereda, 1999.
* *Gyergyószentmiklós monografiája*, Csíkszereda, 2001.
* *A székely közbirtokosság* 1-2-a volumo, Csíkszerdea, 2002.
* *Ditró a históriában*, Gyergyószentmiklós, 2002.
* *Kultúra és civilizáció* 1-2-a volumo, Csíkszereda, 2003., 2-a eldonaĵo 2005.
* *Munkarend és hagyományőrzés a székely faluközösségben* 1-2-a volumo, Csíkszereda, 2004.
* *Az erdvisszaadás kálváriája a Székelyföldön*, Székelyudvarhely, 2004.
* *Gyergyói örmények könyve* 1-2-a volumo, Budapest, 2007.
* *Gyergyószentmiklós története'' 1-2., Csíkszerda, 2007.

## Fonto 
* Lastaj kovrilpaĝoj de la 2007-a duvoluma libro.

Kategorio:Rumanujaj hungaraj lokhistoriistoj
Els Dottermans

**Els Dottermans** (Loveno, 16-a de januaro 1964) estas Belga aktorino de teatro, kino kaj televido.

Ŝi studis en la Studio Herman Teirlinck, kaj ŝi gajnis plurajn premiojn kiel Nederlands Film Festival aŭ Shanghai International Film Festival.

## Filmaro 
* Beck - De gesloten kamer (1993) - *Monita*
* Tot ziens (1995) - *Ann*
* Antonia (1995) - *Danielle*
* De Suikerpot (1997)
* Altijd zomer (1998)
* Fade out (2000) - *moeder Romy*
* Maria (2000)
* Meisje (2002) - *Laura*
* De zaak Alzheimer (2003) - *Eva Van Camp*
* De Kus (2004) - *moeder van Bas*
* 10 jaar Leuven kort (2004)
* De Indringer (2005) - *Erika*
* Kameleon 2 (2005) - *Veerle*
* Dennis van Rita (2006) - *Rita*
* Oud België (2009) - *José*
* Zwart Water (2009) - *Juf Bongaerts*
* Allez, Eddy! (2012)- *Marjet*

## Televido 
* Klein Londen, Klein Berlijn (1988) - *Els*
* Tot nut van 't algemeen (1988) - *Alice*
* Maman 2 (1990) - *Isabel*
* Dierbaar (1991) - *Anja*
* Moeder, waarom leven wij? (1993) - *Netje*
* Kongo (1997) - *Anita Lenaers*
* Het Peulengaleis (1999/2002)
* Nefast voor de feestvreugde (2000/2001/2002) - *Joke*
* Flikken (2001) - *Mia*
* Rupel (2004) - *Juliette*
* Hij komt, hij komt ... De intrede van de Sint (2004 - 2010) - *Conchita Garcia*
* Als 't maar beweegt (2005) - *Anita Van de Perre*
* Koning van de Wereld (2006) = *Nancy*
* Stellenbosch (2007) - *Claire Vandereyken*
* Witse (2008) - *Catherine Van Heerden*
* Sinteressante dingen (2009) - *Conchita Garcia*
* Oud België (2010) - *José*
* Aspe (2011) - *Veerle Andries*
* Zone Stad (2012) - *Martine De Winne*
* Loslopend Wild (2012)
* Amateurs (2014) - *Stiene De Valck*

## Teatro 
* Wilde Lea (1992)
* Getaway (1993/1994)
* Juffrouw Tania (1993/1994)
* Joko (1993/1996)
* All for love (1993/1994)
* Vrijen met dieren (1994 /1996)
* Zwak/sterk (1994/1995)
* De drumleraar/Juffrouw Tania (1994/1995)
* Barnes'beurtzang (1995/1997)
* De meeuw (1997/1998)
* En verlos ons van het kwade (1997/1999)
* Zie de dienstmaagd des Heren (1997/1999)
* In de naam van de Vader en de Zoon (1997/1999)
* Ten oorlog (1997/1999)
* Moedersnacht (1998/1999)
* Marieslijk (1998/1999)
* Komedie der verleiding (1999/2000)
* Brandbakkes (2000/2001)
* Vier zusters (2001/2004)
* Mamma Medea (2001/2003)
* Trilogie van het weerzien (2002/ 2005)
* Push Up 1-3 (2002/2003)
* Macbeth (2003/2004)
* Zullen we het liefde noemen (2004/2006)
* Annie MG Schmidt, (2005/2006)
* Platform (2005/2008)
* Ik val... val in mijn armen (2006/2009)
* Een totale Entfurung (2006/2007)
* Tien Geboden deel 1 (2007/2009)
* Fort Europa (2007/2008)
* Tien Geboden deel 2 (2009/2010)
* Kasimir & Karoline (2009/2010)
* Was will das Weib? (2010)

## Referencoj 
## Eksteraj ligiloj 
* Els Dottermans IMDB
* Els Dottermans VTI

Kategorio:Belgaj aktoroj
Rafael Moneo

**Rafael Moneo** (n. la 9-an de majo de 1937 en Tudela, Navaro) estas fama hispana arkitekto. Li ricevis multajn premiojn ĉefe dum la 1990-aj jaroj kaj 2000-aj jaroj. Lia verko estas tra la tuta Hispanio kaj ankaŭ eksterlande.[eta|200ra|Palaco de Kongresoj kaj Aŭditorio Kursaal en [Donostio]]

## Kelkaj famaj verkoj 
* Aŭditorio Kursaal en Donostio.
* Nacia Muzeo de Romia Arto en Merido.
* Muzeo Thyssen-Bornemisza en Madrido.

Kategorio:Gajnintoj de la Pritzker-premio
Kategorio:Modernaj arkitektoj
Kategorio:Hispanaj arkitektoj
Moreira da Silva

**Antônio Moreira da Silva** (Rio de Janeiro, 1-a de aprilo 1902 — Rio de Janeiro, 6-a de junio 2000) estis brazila kantisto kaj komponisto, ankaŭ konata kiel "*Kid Moringueira*" (portugale kaj angle: "Knabo de la Moringo").

## Biografio 
Moreira estis la unua filo de Bernardino de Sousa Paranhos, trombonisto de la polico de Rio de Janeiro kaj de S-rino Pauladina de Assis Moreira.

Vilaĝano de Tijuca, kreskiĝinta en la Monto de la Saliko, li nur komencis la studadon je la aĝo de naŭ jaroj, sed forlasis la lernejon du jarojn poste, kiam la patro forpasis. Li laboris en fabrikoj, en teksejoj, kiel taksiisto kaj ambulanco-ŝoforo.

Konsiderata la kreinto de la halt-sambo, Moreira da Silva komencis la muzik-karieron en 1931, kun la kantoj *Ererê* kaj *Rei da Umbanda*. En 1992, li estis temo de karnavala parado de la sambo-lernejo *Unidos de Manguinhos*. En 1995 li registris "*Os 3 Malandros In Concert*" (portugale kaj angle "La 3 friponoj en koncerto") kun Dicró kaj Bezerra da Silva, je la aĝo de 93 jaroj.

En 1996, li estis temo de la libro "*Moreira da Silva - O Último dos Malandros*" (portugale: "Moreira da Silva - La lasta de la friponoj"). En sia lasta jaro, 98-jaraĝa, li ankoraŭ sin prezentis en koncertoj.

## Kelkaj sukcesoj 
* *Implorar* (1935);
* *Jogo Proibido* (1937);
* *Acertei no Milhar* (1940);
* *Amigo Urso*;
* *Fui a Paris*;
* *Na Subida do Morro*;
* *O Rei do Gatilho* (1962);
* *O Último Dos Moicanos* (sekvo de *O Rei Do Gatilho*) (1963)

## Eksteraj Ligiloj 
* Moreira da Silva 

Kategorio:Brazilaj muzikistoj
Kategorio:Brazilaj kantistoj
Möriken-Wildegg

**Möriken-Wildegg** (prononcu *mörikənvildeg*) estas komunumo en la distrikto Lencburgo de Kantono Argovio, Svislando. Ĝi havis 3971 loĝantojn je la 31-a de decembro 2008.

## Geografio 
La komunumo Möriken-Wildegg situas en la suba parto de la valo de la rivero Bünz, kiu en nordokcidento de la komunumo alfluas al Aro. Nur tricentmetroj antaŭ la alfluo de Bünz al Aro al Bünz alfluas la rivero Aabach. La komunumo konsistas el la vilaĝoj Möriken kaj Wildegg.

La teritorio de la komunumo etendiĝas sur areo de 6,61 km², de kiuj 2,32 km² estas kovritaj de arbaro kaj 1,66 km² de konstruaĵoj. La plej alta punkto de la komunumo situas sur alteco de 647 m s.m. sur la kresto de la ĵurasa montoĉeno *Chestenberg*, dum la plej malalta punkto troviĝas sur alteco de 350 m s.m. ĉe la bordo de la rivero Aro.

## Najbaraj komunumoj 
La komunumo Möriken-Wildegg limas en nordokcidento al Veltheim kaj Holderbank, en nordo al Lupfig kaj Birr, en nordoriento al Brunegg , en sudoriento al Othmarsingen, en sudo al Lencburgo kaj Niederlenz, en sudokcidento al Rupperswil, kaj en okcidento al Auenstein.

## Trafiko 
Wildegg disponas pri stacidomo ĉe la ĉeflinio de Svisaj Federaciaj Fervojoj de Araŭo tra Brugg al Zuriko kaj estas konektita krome per du buslinioj kun Lencburgo. Alia buslinio kondukas de Lencburgo tra Möriken al Brunegg.

Tra la komunumo pasas la aŭtovojsimila ekspresvojo de Araŭo al la alveturejo al la svisa aŭtovojo A1 en Hunzenschwil kun aparta alveturejo sur la komunuma teritorio.

## Historio 
eta|maldekstra|150px|Kastelo Wildegg, vidita de oriento
La unua dokumenta mencio de Möriken datiĝas el la jaro 1283 kiel *Moerinchon*. La Kastelo Wildegg estis menciita la unuan fojon en la jaro 1242, dum la vilaĝo-parto Wildegg estiĝis nur en la 18-a jarcento. La Habsburgoj konstruis la Kastelon Wildegg fine de la 12-a jarcento sur la kresto de la montoĉeno Chestenberg. Ĝi estis la sidejo de habsburga dapifero.

En la jaro 1415 la Svisa Ĵurkomunumo konkeris Argovion kaj Möriken-Wildegg fariĝis nun parto de la berna regejo, nome de Berna Argovio. Möriken ek de tiam ĝis la Helveta Revolucio estis propra tribunala distrikto en la voktejo Lencburgo. La sidejo de la subvokto estis la Kastelo Wildegg kaj la vilaĝo ekonomie ĉiam dependis de la kastelaj senjoroj, nome la familio Effinger.

Kiam en la jaro 1798 okaze de la Helveta Revolucio francaj trupoj liberigis Argovion, Möriken-Wildegg fariĝis komunumo de la distrikto Lencburgo en la nove fondita Kantono Argovio.

## Vidu ankaŭ 
* Wildegg (stacidomo)

## Eksteraj ligiloj 
* Oficiala retejo de la komunumo Möriken-Wildegg
* Möriken-Wildegg en la Historia Leksikono de Svislando
Hunzenschwil

** Hunzenschwil** estas komunumo en la distrikto Lencburgo de Kantono Argovio, Svislando. Ĝi havis 3008 loĝantojn je la 31-a de decembro 2008.

## Geografio 
Hunzenschwil situas sur ebenaĵo inter la Surovalo en okcidento kaj la valo Seetal en oriento. La komunumo konsistas el la du partoj Unterdorf kaj Oberdorf, kiuj intertempe komplete kunkreskis.

La teritorio de la komunumo etendiĝas sur areo de 3,26 km², de kiuj 0,80 km² estas kovritaj de arbaro kaj 1,34 km² de konstruaĵoj. La plej alta punkto de la komunumo situas sur alteco de 545 m s.m. sur la kulmino de la moto *Lotten*, dum la plej malalta punkto troviĝas sur alteco de 395 m s.m. ĉe la norda komunumlimo.

## Najbaraj komunumoj 
La komunumo Hunzenschwil limas en nordo al Rupperswil, en oriento al Schafisheim, en sudo al Gränichen, kaj en okcidento al Suhr.

## Trafiko 
La komunumo estas konektita al la publika trafikreto per stacidomo de la Svisaj Federaciaj Fervojoj ĉe la trajnlinio de Zofingo al Lencburgo kaj ankaŭ per la buslinio de Rupperswil al Lencburgo.

Tra la komunumo pasas la kantona ĉefvojo 1 de Zuriko al Berno. La plej proksima alveturejo al la svisa aŭtovojo A1 estas Araŭo-Oriento, kiu situas ĉe la norda marĝeno de la vilaĝo.

## Historio 
La unua dokumenta mencio de Hunzenschwil datiĝas el la jaro 1101 kiel *Hintziswil*.

En mezepoko en Hunzenschwil une regis la Grafoj de Lencburgo, ek de 1173 la Kiburgoj, kaj fine ek de 1264 ties heredantoj, la Habsburgoj. La malalta jurisdikcio apartenis unue al la Senjoroj de Hunzenschwil kaj post ties formorto ekde la komenco de la 14-a jarcento al la Senjoroj de Hallwyl.

En la jaro 1415 la Svisa Ĵurkomunumo konkeris Argovion kaj Hunzenschwil fariĝis nun parto de la berna regejo, nome de Berna Argovio. Holderbank ek de tiam ĝis la Helveta Revolucio apartenis al la tribunala distrikto de Rupperswil en la voktejo Lencburgo.

Kiam en la jaro 1798 okaze de la Helveta Revolucio francaj trupoj liberigis Argovion, Hunzenschwil fariĝis komunumo de la distrikto Lencburgo en la nove fondita Kantono Argovio.

## Vidu ankaŭ 
* Hunzenschwil (stacidomo)

## Eksteraj ligiloj 
* Oficiala retejo de la komunumo Hunzenschwil
* Hunzenschwil en la Historia Leksikono de Svislando
Brigitte Zypries

**Brigitte Zypries** estas germana politikistino. Ŝi naskiĝis  en Kaselo, do nun estas -jara. Inter oktobro 2002 kaj novembro 2005, en registaro de socialdemokratoj kaj verduloj gvide de Gerhard Schröder, kaj duafoje inter novembro 2005 kaj oktobro 2009 en registaro gvide de Angela Merkel, ŝi estis federacia ministrino pri justico de Germanio, dum la dua periodo en granda koalicio inter kristandemokratoj kaj socialdemokratoj, la du plej grandaj parlamentaj frakcioj. Ŝi reprezentas la Socialdemokratian Partion de Germanio (SPD), kiu ekde oktobro 2009 en la germania parlamento Bundestag estas partio opozicia. En la parlamento ŝi kiel rekte elektita parlamentano reprezentas la balotodistrikton Darmstadt. Ekde novembro 2009 ŝi estas la gvida jura konsilistino de sia partio.[eta|140px|Brigitte Zypries en [2014]]

Kategorio:Germanaj politikistoj
Kategorio:Germanaj ministroj pri justico
Kategorio:Dua ministraro de Gerhard Schröder
Kategorio:Unua ministraro de Angela Merkel
Peer Steinbrück

[eta|140px|Peer Steinbrück en [2008]]
**Peer STEINBRÜCK**  estas germana politikisto. Li naskiĝis  en Hamburgo, do nun estas -jara. Inter novembro 2005 kaj oktobro 2009 li estis federacia ministro pri financoj en la registaro de Germanio, en granda koalicio inter kristandemokratoj kaj socialdemokratoj, la du plej grandaj parlamentaj frakcioj. Antaŭe inter 2002 kaj 2005 li estis ĉefministro de la germania federacia lando Nordrejn-Vestfalio. Li reprezentas la Socialdemokratian Partion de Germanio (SPD), kiu ekde oktobro 2009 en la germania parlamento Bundestag estas partio opozicia.

Kategorio:Germanaj politikistoj
Kategorio:Germanaj ministroj pri financoj
Kategorio:Ministroprezidantoj de germana federacia lando
Juan Antonio Samaranch Salisachs

**Juan Antonio SAMARANCH SALISACHS** (n. la 1-an de novembro 1959) estas la filo de la hispana entreprenisto Juan Antonio Samaranch (eksa prezidanto de la Internacia Olimpika Komitato) kaj de ties edzino Bibi Salisachs. Li estas edziĝinta kaj havas kvar infanojn. Li diplomitiĝis el New York University kaj obtenis alian diplomon pri industria inĝenierarto en Barcelono.

Li estas membro de la Internacia Olimpika Komitato ekde 2001 kaj reprezentas Hispanion.

Kategorio:Membroj de la Internacia Olimpika Komitato
Juan Antonio Samaranch

**Juan Antonio SAMARANCH** ([Ĥŭan Antonjo Samarank] , katalune **Joan Antoni Samaranch i Torelló** ; naskiĝis la 17-an de julio 1920 en Barcelono, mortis la 21-an de aprilo 2010 en Barcelono) estis hispana sportoficialulo.

Li estis prezidanto de la Internacia Olimpika Komitato inter 1980 kaj 2001.

## Politika kariero en Hispanio 
Samaranch komencis sian politikan karieron dum la diktaturo de la generalo Francisco Franco. Li estis magistratano en la urbodomo de Barcelono. Li poste estis ŝtatsekretario pri sporto, deputito en la nedemokrataj Kortesoj, kaj prezidanto de la Deputitaro de la provinco de Barcelono, antaŭ ol fariĝi vicprezidanto de IOK en 1974. En 1977 li estis nomumita ambasadoro en Sovetio, kie li akiris gravajn politikajn kontaktojn.

En 1991 li estis nomumita Markizo de Samaranch.

## Prezidanteco de la IOK 
Samaranch estis elektita Prezidanto de la Internacia Olimpika Komitato en la sesio okazigita en Moskvo inter la 15-a kaj 18-a de julio de 1980.

Sub lia prezidanteco, multe kreskis la profesieco de la Olimpikaj Ludoj, kun la partopreno de . La Ludoj fariĝis pli konkuraj kaj pli spektaklecaj, kun pli da ekonomiaj interesoj.

En 1992 estis plenumita lia revo pri la okazigo de la Olimpikaj Ludoj en Barcelono.

En 1999 li devis fronti diversajn skandalojn en la nomumo de sidejoj.

En 2001 li decidis ne plu aspiri al la prezidanteco. Lin sukcedis Jacques Rogge, kaj Samaranch estis nomata Dumviva Honora Prezidanto.

Samaranch spertis korproblemon la  dum vojaĝo al Monako. Li forpasis en 2010.

## Referencoj 
Kategorio:Membroj de la Internacia Olimpika Komitato
Kategorio:Hispanaj politikistoj
Kategorio:Hispanaj deputitoj
Kategorio:Prezidantoj de la Internacia Olimpika Komitato
Alberto la 2-a (Monako)

eta|dekstra|200px|Alberto la 2-a de Monako
**Alberto la 2-a** aŭ **Albert Alexandre Louis Pierre GRIMALDI** (n. la 14-an de marto 1958) estas la nuna estro de la dinastio Grimaldi kaj de la princlando Monako. Li estas la filo de Rainier la 3-a kaj de ties edzino Grace Kelly. Lia reĝado komenciĝis la 6-an de aprilo 2005.

Ekde la  li estas edziĝinta kun princino Charlene de Monako, naskita *Charlene Wittstock*.

Kategorio:Princoj de Monako
Kategorio:Monakaj bobadistoj
Kategorio:Nuntempaj ŝtatestroj
Kategorio:Grandaj krucoj de la franca nacia Ordeno de Merito